סטף דייוויס

200px|ממוזער|סטף דייוויס מבצעת טיסה בחליפת כנפיים, דצמבר 2007
סטף דייוויס (באנגלית: Steph Davis; 4 בנובמבר 1973) היא מטפסת מצוקים, קופצת בסיס, צנחנית חליפת כנפיים ומחברת אמריקאית. נחשבת לאחת ממטפסות המצוקים הטובות בעולם, ונכון לשנת 2018, היא האישה היחידה בעולם שעוסקת בטיפוס מצוקים ובקפיצת בסיס גם יחד.

ביוגרפיה
דייוויס נולדה באילינוי ארצות הברית למהנדס אווירונאוטיקה ולמורה, וגדלה בניו ג'רזי ובמרילנד. בגיל שלוש, החלה ללמוד פסנתר ועסקה בנגינת פסנתר שש שעות ביום. בשנת 1991, נרשמה ללימודי ספרות אנגלית באוניברסיטת מרילנד והשלימה בחוג זה תואר שני. בתקופה זו, אחד ממכריה הציע לה להצטרף אליו לטיפוס מצוקים. היא הצטרפה אליו והוקסמה מהענף. בשנת 1995, בגיל 18, נרשמה ללימודי משפטים באוניברסיטת קולורדו אולם פרשה מהם לאחר חמישה ימים וכן הפסיקה לנגן בפסנתר על מנת להקדיש את חייה לטיפוס. במשך 7 שנים, דייוויס התגוררה ברכבה, נדדה מאתר טיפוס אחד למשנהו והתמקצעה בתחום.

בשנת 1994, טיפסה על היהלום  בו פגשה את המטפס, דין פוטר . השניים נישאו בשנת 2002 אולם מספר שנים לאחר מכן, התגרשו. בעלה השני, מריו ריצ'רד (Mario Richard), נהרג בשנת 2013 בעת שהשניים ביצעו טיסת חליפת כנפיים מהרי הדולומיטים שבאלפים. דייוויס קפצה לפניו והוא מיד קפץ אחריה אולם בדרכו למטה נחבט בסלע ומת. שנתיים לאחר מכן, גרושה, דין פוטר, נהרג גם הוא בטיסת חליפת כנפיים.

בשנת 2002, החלה לנסות סוגי דיאטות שונות על מנת לשפר את ביצועיה הספורטיביים. לאחר שנה של ניסוי וטעייה, החליטה לדבוק בתזונה הטבעונית, והיא עוסקת גם בקידום זכויות בעלי חיים.

בשנת 2007, הוציאה לאור את ספרה High Infatuation, ובשנת 2013, הוציאה לאור את ספרה Learning to Fly.

מתגוררת במואב שביוטה.

ספורט
200px|ממוזער|בשנת 2005, דייוויס הייתה לאישה הראשונה שכבשה את Salathé Wall (בתמונה) בטיפוס חופשי.
דייוויס עוסקת בטיפוס חופשי  בו (בניגוד לטיפוס מסורתי) נעשה שימוש בחבלים רק על מנת למנוע נפילה, בעוד הטיפוס עצמו נעשה בעזרת הידיים והרגליים בלבד, וכן עוסקת בטיפוס סולו חופשי  בו אין שימוש בציוד טיפוס ובחבלים בכלל, גם לא למטרות הגנה מפני נפילה. טיפוסיה כוללים גם טיפוסי סדקים  בהם דייוויס נעזרת בסדקים של המצוק על מנת לטפס עליו. דייוויס היא האישה היחידה בעולם שביצעה טיפוס סולו חופשי בדרגת קושי  5.11.

בשנת 2003, הייתה לאישה השנייה בעולם (אחרי המטפסת לין היל ) לכבוש את פסגת אל קפיטן בטיפוס חופשי תוך יממה, וכן היא האישה שביצעה טיפוס חופשי על אל קפיטן יותר מכל אישה אחרת. בשנת 2005, הייתה לאישה הראשונה בעולם לכבוש את פסגת Salathé Wall  בטיפוס חופשי. כמו כן, היא האישה הראשונה בעולם לכבוש את כל שבע הפסגות בפיץ רוי שבפטגוניה בטיפוס חופשי, וכן האישה הראשונה בעולם לכבוש את פסגת Torre Egger  בטיפוס חופשי. בשנת 2007, החלה לעסוק בקפיצת בסיס.

קישורים חיצוניים



  Steph Davis, Fearless Flyer - HUMAN Limits, UPROXX, 2016
  High Infatuation with Steph Davis - Health Beauty Life The Show, HealthBeautyLifeShow
  נאום של סטף דייוויס בוועידת טד - Choosing to fly - Steph Davis - TEDxBoulder
 סטף דייוויס בטיפוס סדקים - Learning to Fly, vimeo.com
  סטף דייוויס ב-Vimeo

הערות שוליים

קטגוריה:מטפסי מצוקים
קטגוריה:ספורטאיות אמריקאיות
קטגוריה:קופצי בסיס
קטגוריה:סופרות אמריקאיות
קטגוריה:סופרים אמריקאים
קטגוריה:מטפסות
קטגוריה:בוגרות אוניברסיטת מרילנד
קטגוריה:בוגרי אוניברסיטת מרילנד
קטגוריה:הרפתקנים אמריקאים
קטגוריה:טבעוניות אמריקאיות
קטגוריה:טבעונים אמריקאים
קטגוריה:ספורטאיות טבעוניות
קטגוריה:אמריקאיות שנולדו ב-1973
קטגוריה:אמריקאים שנולדו ב-1973